stanford-oval/wikipedia huggingface dataset:
NXT TakeOver: New York

| NXT TakeOver: New York>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג (ים): NXT NXT UK
תאריך: 5 באפריל 2019
עיר: ברוקלין, ניו יורק
אולם: ברקליס סנטר
מספר צופים: 15,697
שיר (י) הנושא: "You Should See Me in a Crown" בביצוע בילי אייליש "Are You Ready" בביצוע דיסטרבד
סדרת אירועי שלם וצפה של ה-WWE
| פאסטליין | :NXT TakeOver New York | רסלמניה 35 |
סדרת אירועי NXT TakeOver
| Phoenix | :NXT TakeOver New York | XXV |
NXT TakeOver: New York היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-5 באפריל 2019, באולם ברקליס סנטר שבברוקלין, ניו יורק וכלל קרבות בין המתאבקים של המותגים NXT ו-NXT UK עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-24 בסדרת אירועי NXT TakeOver.
חמישה קרבות התנהלו באירוע. בקרב המרכזי, ג'וני גרגאנו ניצח את אדם קול בקרב 2 מתוך 3 הכרעות והפך לאלוף ה-NXT החדש. עוד ברשימת הקרבות, וולטר ניצח את פיט דאן והפך לאלוף בריטניה של ה-WWE החדש (ניצחון זה קטע תקופת כהונה בת 685 ימים מצידו של דאן), שיינה בייזלר ניצחה בקרב המרובע ושמרה על אליפות הנשים של NXT, ולווטין דרים קטע את רצף ניצחונותיו של מאט רידל ושמר על אליפות צפון אמריקה של NXT וה-War Raiders (הנסון ורואו) ניצחו את אליסטר בלאק וריקושט ושמרו על אליפות הזוגות של NXT.
עלילות

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השני של NXT בשנת 2019.
באירוע NXT UK TakeOver: Blackpool, שנערך ב-12 בינואר 2019, וולטר ערך את הופעת הבכורה שלו ב-WWE, לאחר שפיט דאן הגן בהצלחה על אליפות בריטניה של ה-WWE נגד ג'ו קופי. שבוע לאחר מכן, וולטר התעמת עם פיט דאן וג'ו קופי. אף על פי שלא אמר כלום, כוונותיו להתחרות נגד דאן על אליפות בריטניה היו ברורות לגמרי. במשך השבועות הבאים, נוצרה מתיחות בין דאן לוולטר עד למצב שבו דאן ביקש מההנהלה להתחרות נגדו על אליפות בריטניה. ב-20 במרץ, הקרב ביניהם הפך לרשמי והוא נקבע לאירוע בניו יורק.
בטורניר הזוגות לזכר דאסטי רודס הרביעי, אליסטר בלאק וריקושט הגיעו לשלב הגמר, ניצחו את Forgotten Sons (סטיב קאטלר ווסלי בלייק) וזכו בטורניר. זכייה זו זיכתה אותם בהזדמנות להתחרות על אליפות הזוגות של NXT.
במסגרת טורניר הזוגות לזכר דאסטי רודס, ג'וני גרגאנו נענה להצעה שהציב בפניו חברו בעבר ויריבו המר, אלוף ה-NXT, תומאסו צ'אמפה, לאחד את הצמד #DIY. לאחר שהפסידו לבלאק וריקושט בשלב חצי הגמר, צ'אמפה ניסה לתקוף את גרגאנו, אך האחרון הרגיש שהוא הולך לבצע זאת בשלב כלשהו, והפך זאת למתקפה משלו. ב-20 במרץ בפרק של התוכנית NXT, טריפל H הודיע שגרגאנו היה אמור להתחרות נגד צ'אמפה על אליפות ה-NXT באירוע הטייקאובר של ניו יורק, אך תכנונים אלו התבטלו עקב הניתוח שעבר צ'אמפה בצווארו, שגרם לו לוותר על האליפות. טריפל H ציין שגרגאנו עדיין יהיה בקרב שתוכנן לו על התואר, ויריבו על האליפות הפנויה נקבע בקרב מחומש שבו אדם קול ניצח את ולווטין דרים, מאט רידל, אליסטר בלאק וריקושט. בנוסף, טריפל H הודיע שכדי שהקרב יוכרע באופן החלטי, הקרב יהיה קרב 2 מתוך 3 הכרעות.
לאחר שזכה בטורניר ה-Worlds Collide במהלך שבוע הרויאל ראמבל, כחלק מהזכייה, ולווטין דרים בחר להתחרות מול ג'וני גרגאנו על אליפות צפון אמריקה של NXT. בקרב ביניהם, דרים ניצח את גרגאנו וזכה בתואר זה. במשך השבועות הבאים, דרים נקלע למספר התעמתויות עם מאט רידל, שפינטז על כך שהאליפות תהיה מסביב למותניו. לאחר מכן, קרב ביניהם נקבע לאירוע בניו יורק.
באירוע NXT TakeOver: Phoenix, שיינה בייזלר הגנה בהצלחה על אליפות הנשים של NXT נגד ביאנקה בלאייר לאחר ניצחון בהכנעה טכנית. במהלך הקרב, בלאייר נאלצה להתמודד עם הסחות דעת מצידן של חברותיה של בייזלר, ג'זמין דיוק ומרינה שפיר. זה הוביל לקיום קרב שלושה נגד שלושה ובו בלאייר, איאו שיראי וקיירי סיין ניצחו את בייזלר, דיוק ושפיר, כששיראי היא זאת שהצמידה לניצחון את בייזלר. מנגד, בלאייר לא הייתה מרוצה מכך שהיא לא זאת שהצמידה את בייזלר לניצחון כדי לזכות בקרב נוסף נגדה על התואר. בקרב בין שיראי לבין בלאייר אשר קבע את הטוענת לכתר לאירוע בניו יורק, בייזלר תקפה את שתיהן וגרמה לקרב זה להסתיים ללא הכרעה. סיין נחלצה לעזרת שיראי, אך בייזלר תקפה גם אותה. בזמן שבייזלר עזבה את הבניין, הודיעו לה שלמעשיה היו השלכות ובעקבות זאת היא תיאלץ להגן על אליפות הנשים בקרב מרובע נגד בלאייר, שיראי וסיין.
אירוע

| --- | --- |

תפקיד:: שם:
צוות השידור באנגלית: מאורו רנאלו
צוות השידור באנגלית: נייג'ל מקגינס
צוות השידור באנגלית: פרסי ווטסון
צוות השידור באנגלית: ויק ג'וסף (קרב על אליפות בריטניה)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בספרדית: ג'רי סוטו
כרוזה: קיילה ברקסטון
שופטים: דרייק וורץ
שופטים: אדי אורנגו
שופטים: דארל שארמה
שופטים: ג'סיקה קאר
מראיינת: שרה שרייבר
פאנל לפני האירוע: צ'ארלי קארוסו
פאנל לפני האירוע: סם רוברטס
פאנל לפני האירוע: פאט מקאפי
אירוע > קרבות מקדימים

האירוע נפתח עם הקרב של ה-War Raiders (הנסון ורואו) נגד אליסטר בלאק וריקושט על אליפות הזוגות. הנסון ורואו ניצחו ושמרו על חגורות האליפות לאחר שביצעו על ריקושט את מהלך ה-Fallout. לאחר הקרב, הצמדים התחבקו, ובלאק וריקושט נפרדו לקול תשואות הקהל.
לאחר מכן, ולווטין דרים הגן על אליפות צפון אמריקה נגד מאט רידל. בסיום, רידל ביצע על דרים את מהלך ההכנעה שלו, הברומישן, אך לאחר כמה שניות דרים הצליח להפוך את מהלך זה כדי להצמיד את כתפיו של רידל לספירת שלוש מלאה, ובעקבות זאת דרים הגן בהצלחה על אליפות צפון אמריקה.
בקרב השלישי של הערב, פיט דאן הגן על אליפות בריטניה נגד וולטר. סיום הקרב התנהל כך שדאן ניסה לגרום לוולטר נזק כשהוא ביצע עליו חניקה משולשת בזמן ששניהם היו על החבל העליון. וולטר הצליח להרים את דאן ולהטיח אותו על ריצפת הזירה כחלק ממהלך הפאוורבומב. וולטר התקדם שוב אל עבר החבל העליון, ביצע על דאן את מהלך הספלאש והצמיד את דאן לספירת שלוש, שהפכה אותו לאלוף בריטניה החדש. ניצחון זה של וולטר קטע תקופת כהונה בת 685 ימים של פיט דאן.
בקרב הלפני אחרון, שיינה בייזלר הגנה על אליפות הנשים בקרב מרובע נגד איאו שיראי, ביאנקה בלאייר וקיירי סיין. בסיום, בלאייר ביצעה על שיראי וסיין את מהלך ה-K.O.D, ובזמן שהיא התקדמה אל עבר הצמדה על סיין, בייזלר בעטה בה וביצעה עליה את מהלך ההכנעה שלה, הקיריפודה קלאץ'. לבלאייר לא נותר שום דבר מלבד להיכנע, ובעקבות זאת בייזלר שמרה על התואר לאחר ניצחון בהכנעה.
אירוע > הקרב המרכזי

הקרב המרכזי של הערב הפגיש את ג'וני גרגאנו ואת אדם קול לקרב 2 מתוך 3 הכרעות על אליפות ה-NXT הפנויה. הראשון להשיג את ההכרעה הראשונה היה אדם קול לאחר שביצע על גרגאנו את מהלך הלאסט שוט. מנגד, גרגאנו ביצע על קול את מהלך ההכנעה שלו, הגרגאנו אסקייפ, כדי לגרום לו להיכנע ולהשיג את ההכרעה השנייה בקרב, כשהתוצאה עמדה על תיקו אחת. גרגאנו הצליח לגבור על הסחות הדעת של קבוצת The Undisputed Era, כשהשיג את הניצחון בהכרעה השלישית והמכרעת לאחר ביצוע מהלך הגרגאנו אסקייפ. כתוצאה מכך, גרגאנו הפך לאלוף ה-NXT החדש ובנוסף לאלוף הטריפל קראון הראשון בתולדות NXT (שזכה בכל האליפויות של הארגון). לאחר הקרב, בזמן שגרגאנו ואשתו, קנדיס לאריי, חגגו והתקדמו אל עבר רמפת הכניסה לאולם, תומאסו צ'אמפה הגיע כדי לברך את גרגאנו על הזכייה שלו באליפות. השלושה התחבקו וכך האירוע הסתיים.
ביקורות

האירוע זכה להכרה נרחבת. ג'ייק סיינט-פייר מהאתר 411Mania דירג את האירוע בציון 10 מתוך 10. הוא תיאר זאת כשאמר "זה מגיע לנקודה שבו אני לא יודע איזה אירוע טייקאובר הוא הטוב ביותר, אך האירוע בניו יורק השאיר חותם גדול בסדרת אירועי טייקאובר".
העיתונאי של Wrestling Observer Newsletter, דייב מלצר, העניק ציון של 4.5 כוכבים לקרבות על אליפות הזוגות ועל אליפות צפון אמריקה, 4.75 כוכבים לקרב על אליפות בריטניה בין דאן לוולטר, 3.75 כוכבים לקרב המרובע על אליפות הנשים ו-5.5 כוכבים לקרב על אליפות ה-NXT הפנויה בין גרגאנו לקול. הקרב המרכזי היה הראשון בהיסטוריה של ה-WWE שקיבל ציון שהוא מעל שיטת הדירוג המתקבלת של 5 כוכבים.
תוצאות

| מס' | תוצאות | התניות | זמן |
| --- | --- | --- | --- |
| 1 | War Raiders (הנסון ורואו) (א) ניצחו את אליסטר בלאק וריקושט | קרב זוגות על אליפות הזוגות של NXT | 14:10 |
| 2 | ולווטין דרים (א) ניצח את מאט רידל | קרב יחידים על אליפות צפון אמריקה של NXT | 17:35 |
| 3 | וולטר ניצח את פיט דאן (א) | קרב יחידים על אליפות בריטניה של ה-WWE | 25:40 |
| 4 | שיינה בייזלר (א) ניצחה את איאו שיראי, ביאנקה בלאייר וקיירי סיין בהכנעה | קרב מרובע על אליפות הנשים של NXT | 15:45 |
| 5 | ג'וני גרגאנו ניצח את אדם קול בתוצאה 2–1 | קרב 2 מתוך 3 הכרעות על אליפות ה-NXT הפנויה | 38:25 |
(א) - מתייחס למתאבק/מתאבקים שהגיעו לקרב כאלוף/אלופים
תוצאות > טורניר הזוגות לזכר דאסטי רודס

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר צולם ב-20 בפברואר שודר ב-6 במרץ | רבע גמר צולם ב-20 בפברואר שודר ב-6 במרץ |  |  | חצי גמר צולם ב-20 בפברואר שודר ב-13 במרץ | חצי גמר צולם ב-20 בפברואר שודר ב-13 במרץ |  |  | גמר צולם ב-13 במרץ שודר ב-27 במרץ | גמר צולם ב-13 במרץ שודר ב-27 במרץ |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  מאסטש מאונטיין (טרנט סבן וטיילר בייט) |  הצמדה |   |   |  |  |   |   |  |  |
|  |  מאסטש מאונטיין (טרנט סבן וטיילר בייט) |  הצמדה |   |   |  |  |   |   |  |  |
|  |  הסטריט פרופיטס (אנג'לו דוקינס ומונטז פורד) |  07:22 |   |   |  |  |   |   |  |  |
|  |  הסטריט פרופיטס (אנג'לו דוקינס ומונטז פורד) |  07:22 |   |   |  מאסטש מאונטיין |  הצמדה |   |   |  |  |
|  |  |  |   |   |  מאסטש מאונטיין |  הצמדה |   |   |  |  |
|  |  |  |   |   |  Forgotten Sons |  09:38 |   |   |  |  |
|  |  אוני לורקאן ודני בורץ' |  הצמדה |   |   |  Forgotten Sons |  09:38 |   |   |  |  |
|  |  אוני לורקאן ודני בורץ' |  הצמדה |   |   |  |  |   |   |  |  |
|  |  Forgotten Sons (סטיב קאטלר ווסלי בלייק) |  08:23 |   |   |  |  |   |   |  |  |
|  |  Forgotten Sons (סטיב קאטלר ווסלי בלייק) |  08:23 |   |   |  |  |   |   |  Forgotten Sons |  הצמדה |
|  |  |  |   |   |  |  |   |   |  Forgotten Sons |  הצמדה |
|  |  |  |   |   |  |  |   |   |  אליסטר בלאק וריקושט |  14:24 |
|  |  DIY# (תומאסו צ'אמפה וג'וני גרגאנו) |  הצמדה |   |   |  |  |   |   |  אליסטר בלאק וריקושט |  14:24 |
|  |  DIY# (תומאסו צ'אמפה וג'וני גרגאנו) |  הצמדה |   |   |  |  |   |   |  |  |
|  |  The Undisputed Era (בובי פיש וקייל אוריילי) |  14:01 |   |   |  |  |   |   |  |  |
|  |  The Undisputed Era (בובי פיש וקייל אוריילי) |  14:01 |   |   |  DIY# |  הצמדה |   |   |  |  |
|  |  |  |   |   |  DIY# |  הצמדה |   |   |  |  |
|  |  |  |   |   |  אליסטר בלאק וריקושט |  13:27 |   |   |  |  |
|  |  אליסטר בלאק וריקושט |  הצמדה |   |   |  אליסטר בלאק וריקושט |  13:27 |   |   |  |  |
|  |  אליסטר בלאק וריקושט |  הצמדה |   |   |  |  |   |   |  |  |
|  |  פביאן אייכנר ומרסל ברטל |  08:17 |   |   |  |  |   |   |  |  |
|  |  פביאן אייכנר ומרסל ברטל |  08:17 |   |   |  |  |   |   |  |  |
ראו גם

NXT - ליגת הפיתוח של ה-WWE
הערות שוליים

↑  הכירו את וולטר, הבריון האוסטרי שם לעצמו למטרה את פיט דאן ואליפות בריטניה
↑  דאן יגן על אליפות בריטניה נגד וולטר
↑  ה-War Raiders יגנו על חגורות האליפות נגד בלאק וריקושט
↑  גרגאנו נגד קול בקרב 2 מתוך 3 הכרעות על אליפות ה-NXT הפנויה
↑  דרים יגן על אליפות צפון אמריקה נגד רידל
↑  בייזלר תגן על אליפות הנשים בקרב מרובע נגד שיראי, בלאייר וסיין
↑  הביקורת של ג'ייק סיינט-פייר באתר 411Mania
↑  הקרב על אליפות ה-NXT קיבל את הציון הגבוה ביותר בהיסטוריה של ה-WWE
↑  ה-War Raiders ניצחו את בלאק וריקושט ושמרו על חגורות האליפות
↑  ולווטין דרים ניצח את מאט רידל ושמר על התואר
↑  וולטר ניצח את דאן והפך לאלוף בריטניה החדש
↑  בייזלר ניצחה בקרב המרובע ושמרה על תואר אליפות הנשים
↑  גרגאנו ניצח את קול והפך לאלוף ה-NXT החדש
Loveeeeeee Song

"Loveeeeeee Song" (בעברית: "שיר אהבהההההה" או "שיר אהבה") הוא שיר של הזמרת הברבדית ריהאנה מתוך אלבומה השביעי, Unapologetic. השיר הוא בהשתתפות הראפר פיוצ'ר, שגם היה שותף לכתיבה של השיר יחד עם ריהאנה. השיר יצא ב-3 באפריל 2013 כסינגל הרביעי מתוך האלבום. השיר יצא כסינגל בבריטניה בלבד. השיר גם היה כלול ברשימת השירים של סיבוב ההופעות העולמי של ריהאנה, Diamonds World Tour.
השיר זכה לשבחים רבים. חלק מהמבקרים החמיאו על השירה של ריהאנה וכינו את השיר "רצועה בולטת לעין", ואחרים קראו לשיר "דואט נוגע ללב". השיר דורג במקום 55 במצעד הפזמונים האמריקאי בילבורד הוט 100 ובמקום 17 במצעד ה-R&B של בריטניה.
בעקבות יציאת האלבום, דורג "Loveeeeeee Song" במקום 100 במצעד הבילבורד הוט 100. השיר עלה למקום 88 בשבוע השני שלו, ולמקום 63 בשבוע השלישי שלו. בנוסף, דורג השיר במקום 14 במצעד שירי האר אנד בי/היפ הופ הכי חמים האמריקאי בשל הורדות דיגיטליות רבות. בבריטניה, הגיע השיר למקום 17 במצעד ה-R&B הבריטי.
בארצות הברית, קיבל את תואר הפלטינה, על מכירות של למעלה ממיליון עותקים במדינה.
אאומליבורה

| אאומליבורה |
| --- | --- |

תקופה
מיוקן 11–5 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: אאומליבורה
מינים
 Eomellivora fricki  Eomellivora hungarica  Eomellivora ursogulo  Eomellivora piveteaui  Eomellivora tugenensis?
שם מדעי
 Eomellivora ‏זדנסקי, 1924

אאומליבורה (שם מדעי: Eomellivora) הוא סוג נכחד של יונק טורף ממשפחת הסמוריים שחי במיוקן שלפני 11 עד 5 מיליון שנה מזמננו באמריקה הצפונית, אירואסיה ואולי גם באפריקה, שם נמצאו שרידים לא מזוהים בבירור. הסוג הוגדר לראשונה ב-1924 ובמקור כלל מין אחד - Eomellivora wimani, אשר בהמשך הפך לתת-מין של המין Eomellivora piveteaui. בהמשך נוספו עוד 4 מינים לסוג זה, כשהמין Eomellivora fricki הועבר מהסוג Hadrictis על בסיס גולגולת דומה מאוסטריה.
האאומליבורה היה טורף גדול יחסית, באורך 1.1 מטר ובמשקל של 35 קילוגרם והוא היה קרובה של גירית הדבש, ממנה קיבל את שמו (מילולית: "mellivora" - שמה של גירית הדבש, עם התחילית "אאו" - שחר, כלומר: "גירית דבש השחר"), ואולי דמה מעט לגרגרן. לטורף זה היו לסתות חזקות מאוד בעלות רכס של שיניים תחתונות חזקות כמו שיני צבוע. בקדמת הלסת בלטו ניבים גדולים שאולי עזרו בהרג מהיר.
יונק זה היה טורף קשוח של טרף קטן עד בינוני ואולי הוא היה אוכל נבלות. תפוצתו הרחבה מעידה על שגשוגו במשך המיוקן.
Spotify Singles

עטיפת אלבום ה-Spotify Singles של טיילור סוויפט, משנת 2018.
Spotify Singles (בעברית: סינגלים של ספוטיפיי) היא סדרת שירים מקוריים וגרסאות כיסוי שמוקלטות על ידי אמנים שונים. האלבום מוקלט באולפני ספוטיפיי שונים ומופץ ברשת הסטרימינג לאחר מכן. את האלבומים שיצאו במסגרת הסדרה התחילו להוציא כבר בשנת 2016. ספוטיפיי מממנים את הקלטת האלבום ואת הניהול שלו. האלבום יצא בדרך כלל בפורמט של מיני-אלבום ומכיל שני שירים.
בשנת 2018 הודיעו ספוטיפיי כי סדרת ה-Spotify Singles צברה למעלה ממיליארד השמעות.
מחלוקת

הלהקה לוקאס גרהאם הקליטה מחדש את "Sad!" של XXXTentacion, עבור אלבום ה-Spotify Singles שלה בשנת 2019. אך לאחר הוצאת האלבום, הופנו כלפי הלהקה ביקורות שליליות רבות בעקבות חשיפת העבר האלים של XXXTentacion, מה שהוביל לסולן הלהקה להצהיר "לא ידעתי על ההיסטוריה האלימה של אותו האמן. אני מצטער מאוד על הכאב שגרמתי".
הערות שוליים

1 2  Xiomara Blanco, Wednesdays are for 'Singles' on Spotify, CNET (באנגלית)
↑  "Spotify Singles". The Spotify Hub. Retrieved 5 March 2020.
↑  Spotify Singles Reaches 1 Billion Streams Milestone – Industry News, frtyfve (באנגלית)
1 2  Noah Yoo, Danish Band Lukas Graham Remove XXXTentacion Cover From Spotify, Pitchfork (באנגלית)
↑  "The Complete Spotify Singles". spotify.com. נבדק ב-5 במרץ 2020. {{cite web}}:  (עזרה)
| --- | --- |
בקרת זהויות :  MusicBrainz: dd3fd586-9c76-4d94-b85b-79cac0fdddc9
Thought About That

Thought About That (בעברית: לחשוב על זה) הוא סינגל שהוקלט על ידי הזמרת הישראלית נועה קירל. את השיר הוציאה לאור ב-12 בינואר 2022 תחת הוצאת חברת התקליטים אטלנטיק רקורדס.
רקע וקידום

בחודש יוני 2020 הוכרז כי קירל חתמה בחברת התקליטים האמריקאית אטלנטיק רקורדס על חוזה הקלטות. קירל הוציאה תחת החברה את הסינגלים "Please Don't Suck" בחודש יולי 2021 ו"Bad Little Thing" בחודש אוקטובר של אותה השנה.
קירל הקליטה את השיר באולפני וודשד שבעיר מאליבו בקליפורניה.
ב-5 בינואר 2022 פרסמה קירל טיזר לקליפ החדש ברשתות המדיה החברתית שלה ובעמוד היוטיוב שלה. וביום צאת השיר ערכה מסיבת עיתונאים לצד סמנכ"ל השיווק של חברת סמסונג ישראל, רונן סלם.
הרכב

בעבודה שלי עם אטנלטיק, אני מקבלת עשרות שירים בשבוע. השירים זורמים כמו מים. היה שיר שמאוד אהבתי את הבתים שלו, אבל משהו בפזמון שלו לא עבד. זרקתי אותו הצידה והמשכתי הלאה [...] אחרי חודשיים קיבלתי שיר אחר, שהפזמון שלו היה וואו אבל השירים שלו היו פחות טובים, ואחרי חודש אני יושבת עם עצמי ומבינה שצריכה לחבר את הבתים שאהבתי עם הפזמון שאהבתי. לא ידעתי אם זה יעבוד, אבל זה מה שיצא, זה קסום ואני מאוד גאה בזה. זה היה כמו הארה.
השיר נכתב על ידי קייסי סמית', ג'קלין מיסקניק, ג'יימס אברהרט, ג'ייסון האס, מירנדה גלורי, נתניה ללווני, ניצן קייקוב, נועה קירל וזאק סקלטון. מילות השיר עוסקות בהעצמה נשית לאחר פרידה וכאב לב.
קירל סיפרה כי השיר הוא הרכב של שני שירים שונים, כשמאחד לקוחים הבתים ואילו מהשני לקוח הפזמון.
וידאו קליפ

את הקליפ ביים רומן (רומס) בוצ'אצקי. הקליפ הופק בחסות חברת סמסונג ישראל, שכבר שיתפה פעולה עם קירל גם בקליפים לשירים "חצוף" ו"אמבולנס".
הקליפ צולם בחולון. מאז צאתו צבר השיר כ-37 מיליון צפיות, והוא הקליפ הרביעי הנצפה ביותר של קירל בפלטפורמה.
ביצועים מסחריים

בשבוע השני לצאתו הגיע השיר למקום השלישי בדירוג תחנות הרדיו הישראליות עם כ-97 השמעות, כשמעליו נמצאים השירים "אחד למיליון" של ליאור נרקיס ונרקיס ו"לך לישון" של אנה זק. בשבוע שלאחר מכן ירד למקום הרביעי, אך מספר השמעותיו עלה ל-168 השמעות. בדירוג יוטיוב ישראל הגיע השיר למקום הרביעי עם כ-591,000 השמעות, לאחר שזינק מהמקום ה-14 מהשבוע שלפני.
ביקורות

דודי פטימר מעיתון מעריב סקר את השיר וציין כי הוא שיר פופ מעולה וקליט המחמיא ליכולות הווקאליות של קירל, אך עם זאת צפה כי הוא אינו הולך להיות השיר שיפרוץ לקירל את הדרך לתודעה הבינלאומית: ”[השיר] גובל בסטנדרטיות, טיזינג קיטשי מפיה של זמרת מצוינת, אך עדיין ללא הפלפל הראוי בשביל לפרוץ את השוק הבינלאומי”.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 3 |  |
|  ישראל | המצעד הישראלי של גלגלצ | 2 |  |
|  ישראל | כאן גימל | 3 |  |
הערות שוליים

↑  קייסי סמית', ג'קלין מיסקניק, ג'יימס אברהרט, ג'ייסון האס, מירנדה גלורי, נתניה ללווני, ניצן קייקוב, נועה קירל וזאק סקלטון
↑  פורצת גבולות: הזמרת נועה קירל הוחתמה על חוזה הקלטות בחברת התקליטים הגדולה בעולם, באתר ‏מאקו‏, 10 ביוני 2020
1 2  ערב טוב עם גיא פינס, עונה 5: נועה קירל חושפת, ‏12 בינואר 2022
↑  
שגיאות פרמטריות בתבנית:יוטיוב 
'סוג: טיזר' אינו ערך חוקי  Noa Kirel - Thought About That (Teaser), טיזר בערוץ "Noa Kirel", באתר יוטיוב (אורך: 0:11), 5 בינואר 2022
↑  נועה קירל על החבר תומר הכהן: "טוב לי איתו, אני מאושרת", במדור "פנאי פלוס" באתר ynet‏, 12 בינואר 2022
↑  נועה קירל מאשרת את הזוגיות ומוציאה שיר בין לאומי חדש, באתר ‏מאקו‏, 12 בינואר 2022
↑  לירון אבנר, נועה קירל משיקה ומאשרת את הזוגיות עם תומר, באתר פרוגי, 12 בינואר 2022
↑  יאיר מור, דירוג תחנות הרדיו: הדואט שכבש את המדינה, באתר אייס, 23 בינואר 2022
↑  יאיר מור, דירוג תחנות הרדיו: זה השיר שמושמע לפחות פעם ביום, באתר אייס, 30 בינואר 2022
↑  יאיר מור, דירוג יוטיוב: נועה קירל מזנקת – מי הזמרת שעקפה אותה?, באתר אייס, 23 בינואר 2022
↑  דודי פטימר, ‏חם באוזן: השיר החדש של נועה קירל מעולה אך לא יצליח לפרוץ לה דרך בינלאומית, באתר מעריב אונליין, 14 בינואר 2022
↑  מיקום שיא במצעד הישראלי השבועי של גלגלצ, באתר גלי צה"ל, 17 בפברואר 2022, בדיקה אחרונה ב־22 במרץ 2022
| נועה קירל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| פסקולים | כפולה |  |
| סינגלים | "מדברים" • "קילר" • "יש בי אהבה" • "רק אתה" • "חצי משוגע" • "תן לי סימן" • "מקום לשינוי" • "אצל הדודה והדוד" • "טיקיטאס" • "מגיבור לאויב" • "בא לי אותך" • "Drum" • "חצוף" • "פאוץ'" • "SLT" • "אם אתה גבר" • "מיליון דולר" • "אמבולנס" • "יהלומים – Bling Bling" • "טרילילי טרללה" • "Please Don't Suck" • ‏"Bad Little Thing" • "רעשים" • "Thought About That" • "פעמון" • "Dale Promo" • "שלושה בנות" • "שחרר אותי" • "פנתרה" • "מאמי" • "Gone" • ‏"Unicorn" • "פרובוקטיבית" • "Deja Vu" • "בנות כמוני לא בוכות" • "משקפיים" • "Doctor" • "אני" • "שיהיה לך טוב" • "Ba Da Bing" |  |
| השתתפות בסינגלים | "סינדרלה" • "לרקוד עם דמעות בעיניים" • "מאושרים" • "Lucky" • "גושפנקא" |  |
| שירים נוספים | "מחול מטורף" |  |
| פילמוגרפיה | "כמעט מפורסמת" • "ליפסטאר" • "כפולה" • "גוט טאלנט ישראל" • "שלטון הצללים" • "בית ספר למוסיקה" • "פלמ"ח" • "אוהב אותך צ'ארלי" |  |
| חברות תקליטים | NMC • אטלנטיק |  |
| ערכים קשורים | ישראל באירוויזיון 2023 • אירוויזיון 2023 |  |
אאומאניס

| אאומאניס |
| --- | --- |
  מאובן (למעלה) ואיור (למטה) של אאומאניס
תקופה
תחילת אאוקן 47.4–46.3 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פנגולינאים
תת־סדרה:: Eupholidota
משפחה:: Eomanidae
סוג:: אאומאניס
מינים
 Eomanis waldi  Eomanis krebsi
שם מדעי
 Eomanis ‏Storch, 1978

אאומאניס (שם מדעי: Eomanis; מילולית: "פנגולין עתיק") הוא סוג של יונק משוריין ששייך למשפחת הפנגולניים ונחשב למין הקדום ביותר הידוע ממשפחה זו. הוא חי בתחילת תקופת האאוקן לפני 46–47 מיליון שנה לפני זמננו וחי ביערות של אירופה, בה אין כיום פנגולינים.
על פי מאובנים שנמצאו בבור מסל בגרמניה היצור הגיע לאורך 50 סנטימטרים ודמה במראהו לפנגולינים הקיימים, העטויים בשריון "קשקשים" מצטלבים. ואולם אצל מין זה לא היה שריון על הרגליים ועל הזנב. לפי תכולת קיבתו שנשמרה, הוא ניזון הן מחרקים והן מצמחייה.
פנגולין זה חי ביערות גשם ששררו בעת האאוקן ונכחד כאשר היערות התחלפו באזורים יבשים וקרים יותר. לצידו היו ביערות פנגולינים נוספים כמו האירוטמנדואה שנראה כמו דוב נמלים, וכן עופות ענק כמו הגסטורניס.
Spotlight (שיר של מדונה)

"Spotlight" (בעברית: "זַרקוֹר") הוא סינגל שהוקלט על ידי הזמרת-יוצרת האמריקאית מדונה, מתוך אלבום הרמיקס הראשון שלה, You Can Dance. השיר יצא לאור ב-25 באפריל 1988, כסינגל הראשון והיחיד מתוך האלבום על ידי חברות התקליטים האחים וורנר וסייר רקורדס.
השיר הגיע למקום השלישי במצעד השירים הבין-לאומיים של יפן.
רקע וכתיבה

השיר נכתב על ידי מדונה, סטיבן בריי וקרטיס הדסון והופק על ידי סטיבן בריי. אלבום הרמיקסים בו נכלל השיר, זכה להצלחה חסרת תקדים כאשר הפך לאלבום הרמיקסים הנשי הנמכר ביותר בהיסטוריה ולאלבום הרמיקסים השני הנמכר ביותר בהיסטוריה.
בנוסף לכך, שאב השיר השראה מן השיר "Everybody Is a Star" של סליי אנד דה פמילי סטון.
מיקומי שיא

|   ‏‏‏  מצעדים ודירוגים (1988)> מדינה |   ‏‏‏  מצעדים ודירוגים (1988)> מצעד |   ‏‏‏  מצעדים ודירוגים (1988)> מיקום שיא |   ‏‏‏  מצעדים ודירוגים (1988)>  |
| --- | --- | --- | --- |
|  ארצות הברית | מצעד שירי הרדיו | 32 |  |
|  ארצות הברית | מצעד 30 שירי הקרוסאובר | 15 |  |
|  ארצות הברית | רדיו & רקורדס CHR & פופ צ'ארטס | 31 |  |
|  יפן | יפן הוט 100 | 68 |  |
|  יפן | מצעד הסינגלים הבין-לאומיים | 3 |  |
אב טיפוס (פסיכולוגיה)

אַב טִיפּוּס (Prototype) בסמנטיקה ובפסיכולוגיה קוגניטיבית הוא חבר קבוצה חברתית בעל אוסף של תכונות מאפיינות המייצגות את קבוצתו.
אב טיפוס הוא החבר בעל מספר התכונות הגדול ביותר המשותפות לשאר הפריטים בקבוצה ומספר התכונות הקטן ביותר המשותף לפריטים מקטגוריות אחרות. אין תכונות הכרחיות או מספיקות להגדרת המושג, וגבולות הקבוצה או הקטגוריה אינם מוגדרים בנוקשות. לעיתים ישנו דמיון חופף ו"משפחתי" בלבד בין חברי הקבוצה, וחברי הקטגוריה אינם שווים במידת ייצוגיותם. חברים אחרים נשפטים על סמך הדמיון לאב הטיפוס. הארגון התודעתי הוא ארגון היררכי.
למשל את קבוצת הציפורים, המאופיינת במשקל גוף נמוך, תעופה ונוצות יכולים לייצג כחברים אב טיפוסיים היונה או הדרור, אך לא היען, הפינגווין או התרנגולת, שהם חברים לא אופייניים בתכונותיהם. תפוח הוא פרי אב טיפוסי לעומת העגבנייה, וכך כלב רועים גרמני לעומת הפודל.
אך אב טיפוס לעיתים אינו מייצג אופייני של חברי קבוצתו, אלא דימוי שקיים על קבוצה זו – הסטראוטיפ. למשל, האנס האב טיפוסי הוא דימוי של גבר האורב לנערה צעירה ותמימה ההולכת לבדה בחושך ומתנפל עליה באלימות. זאת על אף שידוע כי בלמעלה מ-80% ממקרי האונס הנאנסת מכירה את האנס, והאינוס מתרחש בביתה של הנאנסת או בביתו של האנס. כך, לעיתים אב הטיפוס אינו המקרה או החבר המייצג אלא הסטראוטיפ המייצג שרווח בציבור אודות הקבוצה.
בנוסף, תיאורית אב הטיפוס לא תמיד רלוונטית, מכיוון שלא לכל הקבוצות יש מבנה היררכי בתודעה האנושית. למשל קטגוריות אנושיות כמו מדע או אמנות לא יכולות להסתדר לפי מבנה היררכי שבראשו אב טיפוס. זאת מכיוון שאין אפשרות לתייג יצירת אמנות אחת כנעלה אבסולוטית ביחס ליצירת אמנות אחרת, או תגלית מדעית כ"מדעית" יותר מתגלית אחרת.